विदेशी मेहमान डल झील में शिकारा से घूमे, एक्टर राम चरण ने डेलिगेट्स के साथ नाटू-नाटू पर डांस किया
India to Host G20 Meeting in Kashmir Despite Opposition from China and Pakistan कश्मीर के श्रीनगर में आज से G-20 टूरिज्म वर्किंग ग्रुप की मीटिंग शुरू हो रही है। इसके पहले G-20 इंडियन प्रेसिडेंसी के चीफ कोऑर्डिनेटर हर्षवर्धन श्रृंगला
कश्मीर के श्रीनगर में आज से G-20 टूरिज्म वर्किंग ग्रुप की मीटिंग शुरू हो गई है। पहले दिन बैठक के बाद रात में डेलिगेट्स ने डल झील का भ्रमण किया। विदेशी मेहमान कश्मीर की फेमस शिकारा नाव में भी बैठे। इस बैठक में विदेश से आए मेहमानों के अलावा साउथ एक्टर रामचरण तेजा भी शामिल हुए।
रामचरण ने श्रीनगर आते ही कश्मीर की तारीफ की और कहा- यहां कुछ जादू है। मैं 1986 से यहां कई बार आ चुका हूं। मेरे पिता फिल्मों की शूटिंग के लिए गुलमर्ग और सोनमर्ग आया करते थे। मैं खूद एक शूटिंग के सिलसिले में 2016 में यहां आया था। इसके बाद उन्होंने डेलिगेट्स के साथ अपनी फिल्म RRR के मशहूर गाने 'नाटू-नाटू' पर डांस किया।
भारत ने कहा- टूरिज्म वर्किंग ग्रुप देखेगा धरती पर स्वर्ग कैसा होता है
इसके पहले G-20 इंडियन प्रेसिडेंसी के चीफ कोऑर्डिनेटर हर्षवर्धन श्रृंगला ने कहा- इस मीटिंग में शामिल होने वाले डेलिगेट्स यहां आकर देख सकेंगे कि धरती पर स्वर्ग कैसा होता है।
टूरिज्म वर्किंग ग्रुप की यह मीटिंग 22 से 24 मई तक होगी। एक रिपोर्ट के मुताबिक कश्मीर के युवाओं को पूरा भरोसा है कि इस मीटिंग के बाद कश्मीर में फॉरेन टूरिस्ट की तादाद काफी तेजी से बढ़ेगी।
इस बीच पाकिस्तान के विदेश मंत्री बिलावल भुट्टो तीन दिवसीय विजिट पर पाकिस्तान अधिकृत कश्मीर (PoK) पहुंच गए हैं। यहां वो लोगों को संबोधित करेंगे।
लोकल इकोनॉमी को बूस्टर डोज
गुलमर्ग नहीं जाएंगे मेहमान
चीन ने कहा- विवादित जगह पर बैठक नहीं करेंगे
इस G20 बैठक में चीन ने हिस्सा लेने से इनकार कर दिया। चीन का कहना है वह विवादित क्षेत्र में किसी भी प्रकार की G20 बैठक का पूरी तरह से विरोध करता है। चीन के इस बयान पर भारत ने आपत्ति जताई है। भारत ने पड़ोसी देश को जवाब देते हुए कहा- वह अपने क्षेत्र में बैठकें आयोजित करने के लिए पूरी तरह से स्वतंत्र है।
इससे पहले मार्च में जब अरुणाचल प्रदेश में जी-20 मीटिंग आयोजित की गई थी। तब भी चीन ने बैठक में हिस्सा नहीं लिया था, तब पाकिस्तान ने चीन के इस बायकॉट का समर्थन किया था।
इन देशों के डेलिगेट्स भी बुलाए
G20 देशों के अलावा भारत ने बांग्लादेश, मॉरिशस, नीदरलैंड, नाइजीरिया, ओमान, सिंगापुर, स्पेन से भी गेस्ट बुलाए हैं। वहीं अंतर्राष्ट्रीय संस्थाओं में UN, IMF, वर्ल्ड बैंक, WHO, WTO, ILO, FSB, OECD, AU चेयर, NEPAD चेयर, ASEAN चेयर, ADB, ISA तथा CDRI को भी न्योता दिया गया है
आपने खबर पढ़ी, अब इस बारे में अपनी राय बताएं...
